open-index/open-wikipedia-markdown huggingface dataset:
Positivus

thumb|300px|''Positivus'' uzraksts Salacgrīvas pludmalē
**''Positivus'' festivāls** ir ikgadējs Latvijas vasaras mūzikas un kultūras festivāls, kas notiek jūlija trešajā nedēļā no piektdienas līdz svētdienai. Tajā uzstājas dažādu žanru mākslinieki un grupas. 

## Vēsture
No 2007. gada līdz 2019. gadam *Positivus* festivāls notika Salacgrīvā. Pēc diviem atceltiem festivāliem saistībā ar Covid-19 pandēmijas izplatību, festivālu 2022. gadā pārcēla uz Rīgu.

Festivālā ir piedalījušies Prāta Vētra, Mesa, Gustavo un Instrumenti, kā arī M83, *[[Muse]]*, *[[Sigur Rós]]*, *[[The xx]]*, *[[Travis]]*, *[[Scissor Sisters]]*, *[[Manic Street Preachers]]*, *[[Editors]]*, *[[OK Go]]*, *[[James (grupa)|James]]*, *[[Röyksopp]]*, *[[Hurts]]*, *Mark Ronson & The Business Int.*, Mobijs un *[[Fatboy Slim]]*.

2025. gadā festivāla "Positivus" kopējā tāme bija apmēram 1,57 miljoni, Rīgas dome piešķīra 8,57% no summas. Pēc festivāla, atšķirībā no agrākajiem gadiem, organizatori atteicās izpaust skatītāju skaitu un viens no viņiem publicēja nepaskaidrotu mīklainu izteicienu, ko varēja saprast kā festivāla aiziešanu no Lucavsalas.

## Ārējās saites
* 

## Atsauces
Tautai un Taisnībai

**Tautai un Taisnībai** bija 6. Saeimas frakcija, kuru 1996. gada jūlijā izveidoja vairāki no frakcijas "Latvijai" aizgājuši deputāti: Oļģerts Dunkers, Gunta Gannusa, Ojārs Grinbergs, Māris Rudzītis, Andris Saulītis un Jānis Strods. Frakcijas vadītāja bija Gannusa, bet viņas vietnieks — Strods.

Frakcija izjuka 1997. gada februārī, Rudzītim pievienojoties "Tēvzemei un Brīvībai" frakcijai, bet pārējiem — Demokrātiskās partijas "Saimnieks" frakcijai.
Alfrēds Valdmanis

**Alfrēds Artūrs Aleksandrs Valdmanis** ( — ) bija Latvijas jurists un politiķis, Latvijas finanšu ministrs no 1938. līdz 1939. gadam. Pēc Otrā pasaules kara devies trimdā uz Kanādu, kur atkal iesaistījās valsts pārvaldē.

## Biogrāfija
Alfrēds Valdmanis piedzima  Ziemupes pagasta "Pārvārtos" saimnieka un tautskolotāja Anša Valdmaņa un Luīzes Annas Līzes (dzimušas Saldenieks) ģimenē. Viņš bija vecākais bērns ģimenē, kurā auga vēl divi dēli un divas meitas. Ar labām sekmēm beidzis Liepājas Valsts ģimnāziju. Pēc tam pārcēlies uz Rīgu, kur sācis studēt tieslietas Latvijas Universitātē. Augstskolu beidzis 1931. gadā. Tajā pašā gadā uzsācis darbu Finanšu ministrijā. 1938. gada jūnijā iecelts par finanšu ministru Kārļa Ulmaņa vadītajā valdībā. 1939. gada oktobrī viņu amatā nomainīja Jānis Kaminskis.

No 1940. gada janvāra  bija Ķeguma hidroelektrostacijas ģenerāldirektors. Pēc Latvijas okupācijas 1940. gada 30. septembrī atbrīvots no amata un arestēts, izmeklēšanas kamerā pratināts un spīdzināts, taču drīz vien atbrīvots. Vācu okupācijas laikā bija Ostlandes Latvijas pašpārvaldes tieslietu ģenerāldirektors. Pēc Otrā pasaules kara devies trimdā, sākotnēji uz Vāciju (1945), pēc tam uz Kanādu (1948). Tur 1950. gadā iecelts par Ņūfaundlendas ekonomiskās attīstības direktoru. 1953. gadā zaudējis amatu, bet 1954. gada aprīlī ticis apsūdzēts krāpšanā un arestēts.

Valdmanim tika piespriesti četri gadi cietumā, taču viņu atbrīvoja pēc izciestiem 27 mēnešiem. Pēc atbrīvošanas strādājis dažādos Kanādas uzņēmumos.  gājis bojā ceļu satiksmes negadījumā Albertas provincē Kanādā, netālu no Edmontonas.

Alfrēda Valdmaņa dēls Gundars Valdmanis pēc Latvijas neatkarības atjaunošanas atgriezās no trimdas Kanādā, arī darbojās politikā un bija ievēlēts 6. Saeimā.

## Apbalvojumi
* I šķiras Atzinības krusts Nr. 3 (1938.g. 16.novembrī)

## Atsauces
Skrējiens pēc miljona

**"Skrējiens pēc miljona"** () ir amerikāņu realitātes šovs, kurā parasti 11 komandas, katrā pa diviem dalībniekiem sacenšas skrējienā apkārt pasaulei. Sacensības ir sadalītas 12 posmos, kuros dalībniekiem jācenšas izpildīt gan fiziski, gan garīgi uzdevumi. Komandām pēc dotajiem aprakstiem un uzdevumiem ir jāorientējas svešā valstī, jākomunicē ar vietējiem iedzīvotājiem, lai izpildītu kādu no uzdevumiem un jāpārvietojas publiskos transportlīdzekļos - lidmašīnā, kuģī utt. Komandas pakāpeniski tiek izslēgtas no spēles katra posma beigās, taču viena no trim atlikušajām komandām, kura pēdējo posmu šķērsos pirmā, iegūs 1 miljonu US$.

Latvijā to rādija LNT un 360TV.

## Apmeklētās valstis un vietas
center|thumb|800px|Iekrāsotas valstis, kurās paviesojies "Skrējiens pēc miljona"

## Ārējās saites
*
Б

thumbnail|235px|Lielais un mazais kirilicas burts Б
**Б** (**б**) ir kirilicas burts. Tas visbiežāk reprezentē balsīgu bilabiālu eksplozīvu slēdzeni /b/, līdzīgi kā latviešu valodā izrunā burtu B. To nevajadzētu jaukt ar citu kirilicas burtu В, kas reprezentē balsīgu labiodentālu frikatīvu /v/.

## Ārējās saites
Demjanskas katls

**Demjanskas katls** (, ) bija militārs ielenkums, ko Otrā pasaules kara laikā pret Vērmahtu īstenoja Sarkanā armija Demjanskas apkārtnē. Ielenkums tika panākts 1942. gada 7. janvārī un ilga līdz 20. maijam.

## Priekšvēsture
Pēc tam, kad 1941. gada decembrī Vērmahta uzbrukums tika apturēts pie Maskavas, Sarkanās armijas virspavēlniecība izstrādāja Toropecas—Holmas operāciju, lai ielenktu Vērmahta 16. armijas daļas. Ziemeļrietumu frontes komandieris Pāvels Kuročkins vienlaikus ar Toropecas — Holmas operāciju nolēma veikt uzbrukumu uz dienvidiem no Ilmeņa ezera starp Staraja Rusu un Valdaju.
Gandrīz vienlaicīgi ar Demjanskas un Toropecas — Holmas operāciju sākās Rževas—Vjazmas operācija.

## Norise
[thumb|300px|left|[Sarkanā armija|Sarkanās armijas ofensīva no 1942. gada 7. janvāra līdz 21. februārim]]
1942. gada 7. janvārī 11. armija sāka uzbrukumu Staraja Rusas virzienā. Tā kā pilsēta bija stipri nocietināta un apvidus bija ļoti purvains, to ieņemt neizdevās. Vienlaikus uzbrukumā devās 34. armijas labais spārns. No frontes pie Maskavas tika atsūtīta 1. triecienarmija, kā arī no rezerves piesaistīti 1. un 2. gvardes strēlnieku korpusi.

Toropecas — Holmas operācijā 9. janvārī 3. triecienarmija un 4. triecienarmija devās uzbrukumā uz rietumiem no Seligera ezera, vietā, kur Vērmahts nebija spēcīgs, jo šeit negaidīja padomju uzbrukumu. 22. janvārī 3. triecienarmija ielenca vācu garnizonu Holmā, līdz ar to apejot Demjanskas grupējumu no dienvidiem.

29. janvārī 34. armija un 1. gvardes korpuss sāka ielenkt Vērmahtu. Vācu pavēlniecība vairākkārt lūdza atļauju atkāpties, bet Ādolfs Hitlers kategoriski to noraidīja, cerot no Demjanskas placdarma turpināt uzbrukumu PSRS iekšzemē. 8. februārī Vērmahts bija pilnībā ielenkts. Katlā atradās sešas divīzijas, ieskaitot SS divīziju ''Totenkopf'' — aptuveni 100 000 cilvēku. Aplenktos spēkus komandēja 2. korpusa komandieris Valters fon Brokdorfs-Ālefelds.

Februāra vidū ielenktos spēkus sāka apgādāt ar lidmašīnām. Tika izveidoti divi lidlauki. Transporta aviācija tika piesaistīta no citiem frontes iecirkņiem un Vācijas. Sākot ar 20. februāri ik dienas katlā atlidoja 100 līdz 150 lidmašīnas, nogādājot vidēji 265 t kravu dienā.

Sarkanā armija nespēja sagraut Demjanskas katlu. Lai pārrautu aplenkumu, 21. martā sākās vācu uzbrukums dienvidrietumos no Staraja Rusas. Trieciengrupu trīs divīziju apmērā vadīja Valters fon Zeidlics-Kurcbahs. Vienlaicīgi uzbrukumu veica arī no katla iekšienes, kur galveno triecienu deva *Totenkopf* divīzija.
21. aprīlī aplenkums tika pārrauts, izveidojot Ramuševas koridoru. Tas bija 6 līdz 8 km plats un nodrošināja Demjanskas grupējuma apgādi.

Atlikušo 1942. gadu Sarkanā armija neveiksmīgi mēģināja pārraut Ramuševas koridoru, bet vācu spēki to bija pamatīgi nocietinājuši un arī paplašinājuši.

## Sekas
1943. gada janvārī, pēc sakāves pie Staļingradas, Hitlers beidzot ļāva atvilkt karaspēku no Demjanskas. Atkāpšanās no 17. līdz 27. februārim notika plānveidīgi un ar minimāliem cilvēku un tehnikas zaudējumiem.

## Ārējās saites
Bragansas Katrīna

**Bragansas Katrīna** (, ); dzimusi , mirusi ) bija Anglijas karaļa Čārlza II sieva, Portugāles karaļa Žoao IV meita.

Tā kā Katrīna bija pārliecināta katoliete, viņa netika kronēta. Safabricētās Pāvesta sazvērestības (*Popish plot*) laikā aizdomu ēna krita arī uz karalieni, tomēr karaļa iejaukšanās karalieni paglāba no vajāšanām. Katrīna nespēja sagādāt karalim bērnu, Čārlzam II dzima bērni no daudzām viņa mīļākajām. Pēc Slavenās revolūcijas Katrīnai tika ļauts palikt Anglijā. 1692. gadā viņa atgriezās Portugālē, kur arī mirusi.

Tradicionāli tiek uzskatīts, ka Katrīna ieviesa tējas dzeršanu Lielbritānijā. Ņujorkas rajona Kvīnsas nosaukuma izcelsme saistāma ar šo karalieni.

## Ārējās saites
1973. gada Pasaules čempionāts hokejā

**1973. gada Pasaules čempionāts hokejā** notika Maskavā, PSRS, no 1973. gada 31. marta līdz 15. aprīlim. Tas bija 40. Pasaules čempionāts hokejā.

## Vietu sadalījums un statistika
### Vietu sadalījums
# 
# 
# 
# 
# 
#  — *pazemināta uz B divīziju*

### Rezultatīvākie spēlētāji

## Ārējās saites
* IIHF mājaslapa
Baucenes apriņķis

**Baucenes apriņķis** (, ) ir apriņķis Vācijā, Saksijas federālajā zemē. Apriņķis robežojas ar Saksijas Saksijas Šveices - Austrumu Rūdu kalnu apriņķi, Drēzdenes pilsētu, Meisenes, Gerlicas apriņķiem, Brandenburgas zemi, kā arī Čehiju.

Baucenes apriņķis iedalās 15 pilsētās un 44 kopienās. Pilsētas ir Baucene, Bernsdorfa, Bišofsverda, Elstra, Grosrērsdorfa, Hojersverda, Kāmenca, Kēnigsbrika, Lauta, Pulsnica, Rādeberga, Širgisvalde-Kiršava, Veisenberga, Viltene, Vitihenava.

## Cilvēki

Baucenes apriņķa Grosposvicā dzimis sorbu komponists Korla Avgusts Kocors (*Korla Awgust Kocor*, 1822-1904), Lozē - vieglatlēte Rozmarija Akermane (*Rosemarie Ackermann*, 1952), Panšvickūkavā - sorbu dzejnieks Jakubs Barts-Čišinskis (*Jakub Bart-Ćišinski*, 1856-1909), Rammenavā - filozofs Johans Gotlībs Fihte (*Johann Gottlieb Fichte*, 1762-1814) un botāniķis Johans Centūrijs Hofmanzegs (*Johann Centurius Hoffmannsegg*, 1766-1849), Rēkelvicā - sorbu rakstnieks Jurijs Brezans (*Jurij Brězan*, 1916-2006), riteņbraucējs Olafs Pollaks (*Olaf Pollack*, 1973) un politiķis Stanislavs Tillihs (*Stanislaw Tillich*, 1959). Par apriņķa pilsētās dzimušajiem - skat. attiecīgo pilsētu lapās.

## Ārējās saites

*
Baucene

**Baucene** () jeb **Budišina** () ir pilsēta Vācijā, Saksijas zemē, pie Šprē upes. Neoficiālā Augšlauzicas sorbu galvaspilsēta. Sorbi ir 5-10% no pilsētas iedzīvotājiem, šeit atrodas galvenā sorbu kultūras organizācija - *[[Domowina]]*.

Pilsētā atrodas kompānijas *[[Bombardier Transportation]]* tramvaju ražotne.

No 1346. līdz 1815. gadam pilsēta bija Lužiciešu līgas locekle. Baucenes Vāclava tirgus ir "vecākais Ziemassvētku tirdziņš Vācijā, kas minēts hronikās".

## Vēsture

Rakstos pirmoreiz minēta 1002. gadā. 1018. gadā Baucenē tika noslēgts miera līgums starp imperatoru Heinrihu II un Polijas karali Boļeslavu I Drosmīgo. No 1033. līdz 1319. gadam pilsēta atradās Svētās Romas impērijas, no 1319. līdz 1635. gadam - Bohēmijā. Viduslaikos, kopā ar vēl piecām pilsētām ietilpa Lužicas līgā. No 1635. gada līdz mūsdienām - Saksijas sastāvā. Napoleona karu laikā 1813. gada 20./21. maijā pie pilsētas notika Baucenes kauja, kurā francūži Napoleona vadībā uzvarēja prūšu/krievu karaspēku. 1845. gadā Baucenē notika pirmie sorbu dziesmu svētki. VDR laikā Baucene bija bēdīgi slavena kā ieslodzījuma vieta režīma pretiniekiem.

## Cilvēki
Baucene ir filozofa Hermaņa Loces (*Hermann Lotze*, 1817-1881), ģenerāļa Georga Hansa Reinharda (*Georg-Hans Reinhardt*, 1887-1963) un sorbu rakstnieka Handrija Zejlera (*Handrij Zejler*, 1804-1872) dzimtā pilsēta. Otrā pasaules kara laikā Baucenē ieslodzījumā atradās vācu komunistu līderis Ernsts Tēlmanis. Pilsētā savulaik radusies grupa *[[Silbermond]]*.

## Atsauces

## Ārējās saites

*Domowina
Aigars Jirgens

**Aigars Jirgens** ( — ) bija Latvijas žurnālists un politiķis, arī dzejnieks. Bijis 6. Saeimas priekšsēdētāja biedrs (1996—1998), kā arī vairāku ministriju parlamentārais sekretārs.

## Biogrāfija
Aigars Jirgens piedzima  Rīgā. 1980. gadā absolvēja Rīgas 2. vidusskolu, bet 1985. gadā — Latvijas Valsts universitātes Žurnālistikas nodaļu. Strādājis laikrakstos "Padomju Jaunatne" un "Atmoda".

1990. gadā iesaistījies Latvijas Republikas Pilsoņu Kongresa darbībā, bija viens no tā priekšsēdētājiem. Bija arī Latvijas Tautas frontes un LNNK biedrs. Bijis partijas "18. novembra savienība" biedrs un priekšsēdētāja vietnieks, kā arī laikraksta "Neatkarība" galvenais redaktors. 5. Saeimā (1993—1995) bija no apvienības "Tēvzemei un Brīvībai" (TB) saraksta ievēlētā deputāta Jāņa Straumes palīgs.

1995. gada janvārī Jirgens tika ievēlēts par TB ģenerālsekretāru un valdes locekli. Tā paša gada oktobrī viņš tika ievēlēts 6. Saeimā no TB saraksta. 1996. gada septembrī, pēc tam, kad Alfrēds Čepānis kļuva par Saeimas priekšsēdētāju, Jirgens kļuva par priekšsēdētāja biedru. 1998. gada aprīlī Jirgens no amata atkāpās, kā arī deva atļauju tikt sauktam pie administratīvās atbildības par ceļu satiksmes negadījuma izraisīšanu esot reibumā.

Pēc tam Jirgens bija vairāku ministriju parlamentārais sekretārs. Vispirms viņš īslaicīgi bija Tieslietu ministrijas parlamentārais sekretārs, tad šo pašu amatu līdz 2000. gadam ieņēma Labklājības ministrijā, un visbeidzot Vides aizsardzības un reģionālās attīstības ministrijā. Miris .

Aigars Jirgens bija arī dzejnieks, sarakstījis vārdus vairākām grupas "Autobuss debesīs" dziesmām, kā arī izdevis dzejas krājumu "Tas nav vēl rudens".

## Atsauces
Anna Haida

**Anna Haida** (; dzimusi , mirusi ) bija Jorkas hercoga Džeimsa, vēlākā Anglijas karaļa Džeimsa II sieva,  Anglijas karalieņu Marijas II un Annas māte.

Pāris apprecējas Holandē 1660. gadā vēl pirms atgriešanās Anglijā. Laulības tika vērtētas pretrunīgi, jo, pēc daudzu domām, Haidas izcelsme nebija karaļa dzimtas cienīga. Pēc kāda laika Anna Haida pārgāja katolismā. Tas ietekmēja arī Džeimsu, kurš katolismā pārgāja 1668. gadā. Vēlāk tas bija viens no faktoriem, kas noveda pie t.s. Slavenās revolūcijas. Haida mira vēl pirms Džeimss kļuva par Anglijas karali.

## Ārējās saites
2005. gada Bērnu Eirovīzijas dziesmu konkurss

**2005. gada Bērnu Eirovīzijas dziesmu konkurss** bija 3. Bērnu Eirovīzijas dziesmu konkurss, kas norisinājās Beļģijā, Haseltā. Par 2005. gada uzvarētājiem kļuva Baltkrievija.

## Dalībvalstis
Il Pulcino Pio

**"Il Pulcino Pio"** ir itāļu dziesma, kas tika izdota kā singls . Dziesma ir par tēlu **Pulcino Pio** (tulkojumā: čiepstošs cālis), un to ir interpretējusi aktrise Morgana Džiovanneti. Tā kļuva par 2012. gada vasaras hitu, Itālijas singlu topā 1. vietā atrodoties 8 nedēļas pēc kārtas. Dziesma kļuva par hitu arī Francijā, Spānija, Nīderlandē un citās Eiropas valstīs atkarībā no tur runātās valodas. Angļu versija tika izlaista kā **"The Little Chick Cheep"**, franču - **"Le poussin Piou"**, spāņu - **"El Pollito Pío"**, nīderlandiešu - **"Het kuikentje Piep"** un katalāņu - **"El Pollet Piu"**.

"Il pulcino Pio" ir brazīliešu operas gabala "O Pintinho", ko 1985. gadā sacerēja autors un komponists Erisvaldo Da Silva, adaptācija Itāļu valodā. To pirmo reizi interpretēja "Trio Nortista" Brazīlijā.

## Versijas citās valodās
* Katalāņu: "El Pollet Piu"
* Nīderlandiešu: "Het Kuikentje Piep"
* Angļu: "The Little Chick Cheep"
* Franču: "Le Poussin Piou"
* Vācu: "Das Kleine Küken piept"
* Grieķu: "To Poulaki Tsiou" ("Το Πουλάκι Τσίου")
* Grieķu (Kipriešu versija): "To Poulloui Tsiou" ("Το Πουλλούι Τσίου")
* Portugāļu: "O Pintinho Piu"
* Spāņu: "El Pollito Pio"
* Perčiskāņu: "Lo Putzino Píu"

## Topos

### Gada beigu topi

## Atsauces

## Ārējās saites
* 10 valodu versija portālā YouTube
Rauls Alfonsīns

**Rauls Rikardo Alfonsīns** (; dzimis , miris ) bija Argentīnas politiķis, valsts prezidents no 1983. līdz 1989. gadam.

Rauls Alfonsīns politiskajai darbībai pievērsies 1945. gadā. 1963.—1966. gadā bija Argentīnas Nacionālā kongresa deputāts. 1973. gadā viņš kļuva par Radikālās pilsonību savienības progresīvā spārna vadītāju, bet 1983. gadā kļuva par Radikālās pilsonību savienības Nacionālās komitejas priekšsēdētāju.

Ārpolitikā Raula Alfonsīna vadītā valdība atbalstīja nepievienošanās kustību un iestājās par mierīgu politisko noregulējumu Centrālamerikas valstīs, kā arī par bruņošanās, kosmosa militarizācijas un kodolieroču izmēģinājumu aizliegšanu.

## Ārējās saites
* Biogrāfija  (spāņu valodā)
Bišofsverda

**Bišofsverda** (, ) ir pilsēta Vācijā, Saksijas zemē, Baucenes apriņķī pie Vēzenices upes.

## Vēsture

Rakstos pirmoreiz minēta 1227. gadā. 1288. gadā ap pilsētu tika uzcelti aizsardzības mūri. Līdz 1559. gadam pilsēta piederēja Meisenes bīskapiem, vēlāk tā iekļāvas Saksijas kūrfirstē. VDR laikā pie Bišofsverdas atradās PSRS armijas kodolraķešu SS-12 bāze. 1980. gados, pieaugot spriedzei starp Rietumu demokrātijām un Austrumu komunistisko bloku, Bišofsverda kļuva par padomju SS-12 kodolraķešu bāzi. Ārpus pilsētas tika uzcelta raķešu un to palaišanas iekārtu noliktava. Raķetes tika izvestas 1988. gadā.

## Kultūra

Pilsētā notiek tradicionāli rakstnieka Kārļa Maja svētki.

## Cilvēki

Bišofsverda ir rakstnieka Oskara Ernsta Bernharta (*Oskar Ernst Bernhardt*, 1875-1941) dzimtā pilsēta.

## Atsauces

## Ārējās saites
Vladimirs Petrovs

**Vladimirs Petrovs** var būt:

* Vladimirs Petrovs (diplomāts), PSRS slepeno dienestu darbinieks, diplomāts, pārbēdzējs uz Austrāliju (1907—1991);
* Vladimirs Petrovs (šahists), Latvijas šahists (1908—1943);
* Vladimirs Petrovs (hokejists), PSRS hokejists (1947—2017).
Vladimirs Petrovs (hokejists)

**Vladimirs Petrovs** (; dzimis 1947. gada 30. jūnijā, miris 2017. gada 28. februārī) bija PSRS hokejists, centra uzbrucējs, ilggadējs PSRS hokeja izlases dalībnieks. Savas karjeras laikā kļuvis par divkārtēju Olimpisko čempionu, vairākkārt triumfējis Pasaules čempionātos un PSRS čempionātā, kā arī bijis abu turnīru rezultatīvākais spēlētājs.

## Spēlētāja karjera
Karjeru Petrovs sāka 1965.—66. gada sezonā PSRS hokeja līgas klubā Maskavas "Krylya Sovetov". Vien divas sezonas vēlāk Petrovs spēlēja Maskavas CSKA rindās, nākamajās 14 sezonās kopā ar klubu 11 reizes izcīnot PSRS čempiones titulu. 1981.—82. un 1982.—83. gada sezonas hokejists aizvadīja Sanktpēterburgas SKA rindās, taču tad noslēdza savu karjeru.

1970., 1973., 1975., 1978. un 1979. gadā Petrovs bija līgas rezultatīvākais spēlētājs, 1972. un 1973. gadā iegūstot arī labākā spēlētāja balvu.

Gan PSRS izlasē, gan Maskavas CSKA rindās ilgus gadus spēlējis vienā maiņā ar Borisu Mihailovu un Valēriju Harlamovu.

## Ārējās saites
1972. gada Pasaules čempionāts hokejā

**1972. gada Pasaules čempionāts hokejā** notika Prāgā, Čehoslovākijā, no 1972. gada 7. līdz 22. aprīlim. Tas bija 39. Pasaules čempionāts hokejā.

## Vietu sadalījums un statistika
### Vietu sadalījums
# 
# 
# 
# 
# 
#  — *pazemināta uz B divīziju*

### Turnīra apbalvojumi
* **Labākie hokejisti:**
** Labākais vārtsargs:  Jorma Valtonens
** Labākais aizsargs:  Františeks Pospīšils
** Labākais uzbrucējs:  Aleksandrs Maļcevs

* **Simboliskā izlase:**
** Vārtsargs:  Jirži Holečeks
** Aizsargi:  Oldržihs Mahačs un  Františeks Pospīšils
** Uzbrucēji:  Aleksandrs Maļcevs,  Valērijs Harlamovs un  Vladimirs Vikulovs

### Rezultatīvākie spēlētāji

## Ārējās saites
* IIHF mājaslapa
Bernsdorfa

**Bernsdorfa** (, ) ir pilsēta Vācijā, Saksijas zemē, Baucenes aprīņķī.

## Vēsture

Rakstos pirmoreiz minēta 1438. gadā kā Bohēmijas pilsēta. No 1639. gada līdz mūsdienām - Saksijas sastāvā.

## Atsauces

## Ārējās saites
Aleksandrs Maļcevs

**Aleksandrs Maļcevs** (; dzimis 1949. gada 20. aprīlī) ir bijušais PSRS hokejists, centra uzbrucējs, ilggadējs PSRS hokeja izlases dalībnieks. Savas karjeras laikā kļuvis par divkārtēju Olimpisko čempionu, triumfējis vairākos Pasaules čempionātos.

Pašlaik (2013) ir KHL kluba Maskavas "Dinamo" vecākais padomnieks.

## Spēlētāja karjera
Karjeru Maļcevs sāka 1967.—68. gada sezonā PSRS hokeja līgas klubā Maskavas "Dinamo". Tā rindās hokejists aizvadīja visu savu spēlētāja karjeru, to noslēdzot pēc 1983.—84. gada sezonas. "Dinamo" rindās Maļcevs aizvadīja 17 sezonas. 1970.—71. gada sezonā viņš bija līgas rezultatīvākais spēlētājs, taču gadu vēlāk ieguva līgas vērtīgākā spēlētāja balvu.

1970. un 1972. gada Pasaules čempionātos bija turnīra rezultatīvākais spēlētājs.

## Ārējās saites
Aleksandrs Jakuševs

**Aleksandrs Jakuševs** (; dzimis 1947. gada 2. janvārī) ir bijušais PSRS hokejists, kreisās malas uzbrucējs, ilggadējs PSRS hokeja izlases dalībnieks. Savas karjeras laikā kļuvis par divkārtēju Olimpisko čempionu, triumfējis vairākos Pasaules čempionātos. 2018. gadā uzņemts Hokeja slavas zālē.

## Spēlētāja karjera
Karjeru Jakuševs sāka 1963.—64. gada sezonā PSRS čempionātas Maskavas "Spartak". Tā rindās 1967., 1969. un 1976. gadā izcīnīja PSRS čempiona titulu. 1968.—69. gada sezonu Jakuševs noslēdza kā līgas rezultatīvākais spēlētājs. "Spartak" rindās uzbrucējs spēlēja līdz pat 1979.—80. gada sezonas noslēgumam.

No 1980. līdz 1983. gadam spēlēja Austrijas hokeja līgas klubā *[[Kapfenberger SV]]*.

## Trenera karjera
No 1990. līdz 1993., kā arī no 1997. līdz 2000. gadam Jakuševs bija Maskavas "Spartak" galvenais treneris. 1999. un 2000. gada Pasaules čempionātos bija arī Krievijas hokeja izlases galvenais treneris.

## Ārējās saites
Apvienotās Karalistes administratīvais iedalījums

[thumbnail|[Apvienotā Karaliste|Apvienotās Karalistes novietojums]]
**[[Apvienotā Karaliste|Apvienotās Karalistes jeb Lielbritānija]]s administratīvo iedalījumu** veido **4 zemes**, **3 kroņa teritorijas** un **13 aizjūras teritorijas**. Katra no zemēm iedalās savā sīkākā administratīvā iedalījumā.

*Pirmā līmeņa administratīvais iedalījums aprakstīts visām teritorijām. Savukārt otrā līmeņa un sīkāk administratīvais iedalījums atainots tikai Lielbritānijas daļai. Atkarīgo teritoriju sīkāku administratīvo iedalījumu skatīt pie attiecīgās atkarīgās teritorijas raksta.*

## Administratīvo līmeņu shēma

## Pirmā līmeņa administratīvais iedalījums
500px|thumbnail

### Zemes

### Kroņa teritorijas

### Atkarīgās teritorijas

### Suverēnie bāzu areāli

### Reģioni (Anglija)

## Otrā līmeņa administratīvais iedalījums
### Anglija

#### Metropoles grāfistes

#### Nemetropoles grāfistes

#### Unitārās pašvaldības

### Skotija
#### Pašvaldības apgabals

### Velsa
#### Galvenie apgabali

### Ziemeļīrija
#### Distrikti

## Atsauces
Vjačeslavs Aņisins

**Vjačeslavs Aņisins** (; dzimis 1951. gada 11. jūlijā) ir bijušais PSRS hokejists, centra uzbrucējs, PSRS hokeja izlases dalībnieks. Savas karjeras laikā kļuvis par trīskārtēju Pasaules čempionu hokejā.

Viņa dēls Mihails arī ir profesionāls hokejists, savukārt viņa meita Marina bija profesionāla daiļslidotāja.

## Spēlētāja karjera
Karjeru Aņisins sāka 1963.—64. gada sezonā PSRS čempionāta klubā Maskavas CSKA. Tajā viņš spēlēja līdz pat 1970.—71. gada sezonas noslēgumam, kad pārcēlās uz Maskavas "Krylya Sovetov". 1973.—74. gada sezonā Aņisins bija līgas rezultatīvākais spēlētājs. Piecus gadus vēlāk, 1976. gadā, Aņisins atgriezās CSKA rindās, klubā aizvadot vēl piecas sezonas. No 1981. līdz 1983. gadam hokejists spēlēja Sanktpēterburgas SKA, taču tad divas sezonas aizvadīja arī Maskavas "Spartak" rindās.

1988.—89. gada sezonu aizvadīja Dienvidslāvijas hokeja līgas klubā Zagrebas "Medveščak", taču gadu vēlāk spēlēja Itālijas hokeja līgas klubā HK Milāna.

## Trenera karjera
No 1997. līdz 1999. gadam Aņisins bija Krievijas Pirmās līgas kluba Podoļskas "Vitjaz" galvenais treneris.

## Ārējās saites
992. gads

**992. gads** () bija garais gads, kas pēc Jūlija kalendāra sākās piektdienā.

## Notikumi

### Nezināms datums
* Boļeslavs I Drosmīgais kļuva par Polijas kņazu.
* Tika nodibināta Polockas bīskapija.

## Dzimuši

## Miruši
* 25. maijs — Meško I Pjasts, Polijas kņazs (dzimis starp 922. un 945. gadu)
А

thumbnail|235px|Lielais un mazais kirilicas burts А
**А** (**а**) ir kirilicas burts. Tas visbiežāk reprezentē nenoapaļotu zema mēles pacēluma priekšējās rindas patskani /a/, bet ingušu un čečenu valodā šis burts var apzīmēt gan nenoapaļotu zema mēles pacēluma pakaļējās rindas patskani /ɑ/, gan vidēja mēles pacēluma vidējās rindas patskani /ə/.

## Skatīt arī
* A — latīņu alfabēta burts
Г

thumbnail|235px|Lielais un mazais kirilicas burts Г
**Г** (**г**) ir kirilicas burts. Tas visbiežāk reprezentē balsīgu velāru eksplozīvu slēdzeni /ɡ/. Transkripcijā parasti to attēlo ar burtu G. Izņēmums ir baltkrievu, ukraiņu un rusīnu valodas, kur tas tiek attēlot ar burtu H. Ukraiņu valodā šis burts apzīmē balsīgu glotālu berzeni /ɦ/, bet baltkrievu valodā — balsīgu velāru berzeni /ɣ/.

## Ārējās saites
Jirži Lāla

**Jirži Lāla** (; dzimis 1959. gada 21. augustā) ir bijušais čehu hokejists, labās malas uzbrucējs, Čehoslovākijas hokeja izlases dalībnieks. Savas karjeras laikā kļuvis par 1985. gada Pasaules čempionu, izcīnījis sudrabu 1984. gada Olimpiskajās spēlēs.

## Spēlētāja karjera
Karjeru Lāla sāka 1976.—77. gada sezonā Čehoslovākijas hokeja līgas kluba TJ Motor České Budějovice rindās. Komandas sastāvā uzbrucējs aizvadīja četras sezonas, līdz 1980. gadā pievienojās Jihlavas "Dukla" vienībai. "Dukla" hokejists aizvadīja nākamās divas sezonas, taču tad atgriezās HC Ceske Budejovice, komandas sastāvā spēlējot līdz pat 1989. gadam, 1982. gadā izcīnot līgas čempiona titulu, bet 1988. gadā kļūstot par visas līgas rezultatīvāko spēlētāju.

1989. gadā pievienojās Vācijas Bundeslīgas klubam Frankfurtes "Eintracht", tās rindās aizvadot nākamās divas sezonas, abas noslēdzot kā līgas rezultatīvākais spēlētājs. No 1991. līdz 1994. gadam spēlēja HK Manheimas rindās, taču tad divas sezonas aizvadīja Frankfurtes "Lions" sastāvā.

No 1997. līdz pat 2002. gadam spēlēja Vācijas zemākajās līgās, 2002. gadā noslēdzot spēlētāja karjeru.

## Ārējās saites
Tims Hortons

**Mailzs Gilberts "Tims" Hortons** (; dzimis 1930. gada 12. janvārī, miris 1974. gada 21. februārī) bija kanādiešu hokejists, aizsargs. Savas karjeras laikā kļuvs par četrkārtēju Stenlija kausa ieguvēju, 1977. gadā iekļauts Hokeja slavas zālē.

Hortons bija arī biznesmenis, kanādiešu restorānu ķēdes Tim Hortons dibinātājs.

Gājis bojā auto avārijā, bēgot no policijas.

## Spēlētāja karjera
Profesionāļa karjeru sāka 1949.—50. gada sezonā AHL kluba Pitsburgas "Hornets" rindās. Tanī pašā sezonā aizsargs aizvadīja arī savu debijas spēli NHL vienībā Toronto "Maple Leafs", taču tās sastāvā viņš nostiprinājās vien 1952.—53. gada sezonā. 1962., 1963., 1964. un 1967. gadā kopā ar "Maple Leafs" izcīnījis Stenlija kausu.

Starp 1961. gada 11. februāri un 1968. gada 4. februāri pēc kārtas aizvadīja 486 spēles, kas līdz pat 2007. gadam bija NHL rekords visvairāk pēc kārtas aizvadīto spēļu ziņā starp aizsargiem. Rekordu laboja Kārlis Skrastiņš.

1969.—70. gada sezonas vidū Hortons nonāca Ņujorkas "Rangers" rindās, tajās aizvadot nākamo pusotru sezonu. 1971.—72. gada sezonu hokejists aizvadīja Pitsburgas "Penguins", taču tad divas sezonas spēlēja Bufalo "Sabres" sastāvā.

## Ārējās saites
2004. gada Bērnu Eirovīzijas dziesmu konkurss

**2004. gada Bērnu Eirovīzijas dziesmu konkurss** bija 2. Bērnu Eirovīzijas dziesmu konkurss kas norisinājās Norvēģijā Lillehamerā. Par 2004. gada uzvarētājiem kļuva Spānija.

## Dalībvalstis
Ivans Hlinka

**Ivans Hlinka** (; dzimis 1950. gada 26. janvārī, miris 2004. gada 16. augustā) bija Čehoslovākijas hokejists, centra uzbrucējs, ilggadējs Čehoslovākijas hokeja izlases dalībnieks, vēlāk arī treneris. Savas karjeras laikā kļuvis par trīskārtēju Pasaules čempionu, 2001. gadā iekļauts IIHF Slavas zālē.

Gājis bojā auto avārijā.

## Spēlētāja karjera
Karjeru Hlinka sāka 1966.—67. gada sezonā Čehoslovākijas hokeja līgas kluba HK Litvīnova sastāvā. Kluba rindās uzbrucējs aizvadīja 15 sezonas, 1981. gadā pārceļoties uz Ziemeļameriku un divas sezonas aizvadot Vankūveras "Canucks" rindās. 1981.—82. gada sezonā Hlinka kopā ar "Canucks" sasniedza Stenlija kausa finālu, tajā gan piekāpjoties Ņujorkas "Islanders".

No 1983. līdz 1985. gadam Hlinka spēlēja NLB līgas klubā EV Zug, taču tad vēl divas sezonas aizvadīja Litvīnovā, pirms beidza spēlētāja karjeru.

## Trenera karjera
Jau 1986.—87. gada sezonā Hlinka sāka strādāt par spēlējošo treneri HK Litvīnovas sastāvā. Komandu viņš vadīja arī 1988.—89., 1993.—94. un 1997.—98. gada sezonās. 2000.—01. gada sezonā Hlinka kļuva tikai par otro eiropieti, kas bijis kāda NHL kluba galvenais treneris. 2000.—01. un 2001.—02. gada sezonās viņš vadīja Pitsburgas "Penguins", taču 2002.—03. gada sezonā bija Krievijas Superlīgas kluba Omskas "Avangard" treneris.

Kā Čehijas hokeja izlases galvenais treneris izcīnījis uzvaru 1998. gada Olimpisko spēļu čempionu, tāpat izcīnījis zeltu 1999. gada Pasaules čempionātā, kā arī izcīnījis četras bronzas medaļas.

## Ārējās saites
1013. gads

**1013. gads** () bija gads, kas pēc Jūlija kalendāra sākās otrdienā.

## Notikumi
* jūlijs — dāņu valdnieks Svens I Dakšbārda pasludināja sevi par Anglijas karali.

### Nezināms datums
* Ebreji tika izdzīti no Kordovas kalifāta.
* Iespējams šajā gadā Ķīnas pilsēta Kaifena kļuva par lielāko pasaulē pēc iedzīvotāju skaita, atņemot šo statusu Kordovai.
* Noslēdzās sešu gadu ilga karadarbība starp Svēto Romas impēriju un Polijas kņazisti.
1006. gads

**1006. gads** () bija gads, kas pēc Jūlija kalendāra sākās otrdienā.

## Notikumi
* 1. maijs — Vilka zvaigznājā tika novērots spilgtākais jebkad reģistrētais supernovas uzliesmojums.

### Nezināms datums
* Dāņu vikingi Svena I Dakšbārdas vadībā uzbruka Anglijai.

## Dzimuši
* Konstantīns X Duka, Bizantijas imperators (miris 1067. gadā)

## Miruši
Sveti Klimenta Ohridski

**Sveti Klimenta Ohridski** () ir Bulgārijas vasaras polārstacija Antarktikā. Izvietojusies Livingstona salas dienvidu piekrastē Hērda pussalā Sautbeja krastā Dienvidšetlendas salās. Pēc neveiksmīga mēģinājuma izveidot staciju Aleksandra I Zemes ziemeļos, 1988. gada aprīlī ar PSRS izpētes kuģa *Mihail Somov* palīdzību Bulgārijas ekspedīcija četru cilvēku sastāvā Livingstona salā krastā nogādāja un uzstādīja divas moduļveida būves. Sākotnēji stacija darbojās kā Sofijas Universitātes patversme, bet 1993. gadā tā tika rekonstruēta, paplašināta un nodēvēta par godu apgaismotājam un pirmajam bulgāru bīskapam Ohridas Svētajam Klimentam (840-916). Pētniecības darbus stacijā koordinē Bulgārijas Antarktikas institūts un galvenās nozares ir ģeoloģija, bioloģija, glacioloģija, meteoroloģija, medicīna, topogrāfija un ģeogrāfija. Stacijai pieder Akademijas lauka nometne Tangras kalnos.

## Atsauces

## Ārējās saites
2003. gada Bērnu Eirovīzijas dziesmu konkurss

**2003. gada Bērnu Eirovīzijas dziesmu konkurss** bija 1. Bērnu Eirovīzijas dziesmu konkurss, kas norisinājās Dānijā, Kopenhāgenā, . Konkursā uzvarēja 11 gadus vecais Horvātijas pārstāvis Dino Jelušičš. Konkursā var piedalīties bērni no astoņu līdz 15 gadu vecumam. Konkursu rīkojot, tika pieņemts lēmums, ka uzvarētāja valstij nav obligāti jāorganizē nākamā gada konkurss.

## Dalībvalstis
Kārlis Krievs

**Kārlis Krievs** ( — 1942. gads) bija Latvijas politiķis, sabiedrisks darbinieks. Bijis Ventspils pilsētas galva, 2. Saeimas deputāts, satiksmes ministrs.

## Dzīvesgājums
Dzimis  Braslavas pagasta "Jaunskultēs". 1912. gadā beidza studijas Pēterpils Universitāti inženiera-ķīmiķa specialitātē. 1923. gadā viņu ievēlēja par Ventspils pilsētas galvu, amatā bija līdz 1925. gadam, kad kļuva par 2. Saeimas deputātu (ievēlēts no "Demokrātiskā Centra" saraksta).

Pusotru mēnesi pēc ievēlēšanas Saeimā kopā ar Kārli Dišleru un Aleksandru Evanu izveidoja bezpartijisko sabiedrisko darbinieku frakciju. 1926. gada decembrī kļuva par satiksmes ministru Marģera Skujenieka vadītajā valdībā. Amatā bija līdz valdības krišanai 1928. gada janvārī. Tajā pašā gadā kandidēja 3. Saeimas vēlēšanās no Latvijas Darba savienības un Tautas apvienības saraksta, nav ievēlēts.

 viņu apcietināja un deportēja uz Krieviju, kur viņš 1942. gadā gāja bojā Gulaga nometnē.
## Atsauces
1023. gads

**1023. gads** () bija gads, kas pēc Jūlija kalendāra sākās otrdienā.

## Notikumi

### Nezināms datums
* Abd Ar-Rahmans V kļuva par Kordovas kalifu.
* Abbāds I kļuva par Seviljas emīru.

## Miruši
* 28. maijs — Vulfstans, Jorkas arhibīskaps
Elstra

**Elstra** (, ) ir pilsēta Vācijā, Saksijas zemē, Baucenes apriņķī pie Švarce Elsteres upes.

## Vēsture

Rakstos pirmoreiz minēta 1248. gadā. 1383. gadā ieguva pilsētas tiesības.

## Atsauces

## Ārējās saites
Sanita Bajāre

**Sanita Bajāre** (dzimusi ) ir ekonomiste un finanšu speciāliste, Latvijas Finanšu nozares asociācijas valdes priekšsēdētāja. Bijusi Pasaules Bankas Direktoru valdes direktora vietniece (2014—2016).

## Biogrāfija
Mācījusies Rīgas 2. vidusskolā, kuru beigusi ar sudraba medaļu. Pirmo augstāko izglītību ieguvusi 1996. gadā Latvijas Medicīnas akadēmijā — iegūts ārsta grāds ar izcilību. No 1996. gada līdz 1997. gadam izglītojusies Latvijas Medicīnas akadēmijas Ģimenes ārstu rezidentūrā. 2006. gadā ieguvusi bakalaura grādu ekonomikā izlīdzināšanas programmas studijās un 2008. gadā ieguvusi maģistra grādu finanšu ekonomikā ar izcilību. 

Darba gaitas Sanita Bajāre uzsākusi 1996. gadā AS "Rīgas Slimokase". No 1997. gada līdz 2005. gadam bija *[[BALTA (uzņēmums)|AAS BALTA]]* TIA biznesa sistēmas pārvaldītāja, projekta vadības grupas locekle, Korporatīvo izplatītāju pārvaldes vadītāja, Mārketinga pārvaldes vadītāja, Personu apdrošināšanas daļas vadītāja, Veselības apdrošināšanas grupas vadītāja. 2005. gadā Sanita Bajāre uzsākusi darbu Finanšu ministrijā kā Eiro projekta vadītāja, kur bija atbildīga par eiro ieviešanu Latvijā. No 2011. līdz 2014. gadam Sanita Bajāre ir bijusi Finanšu ministrijas valsts sekretāre. Nodrošināja sekmīgu eiro ieviešanu Latvijā 2014. gada 1. janvārī, par šo sasniegumu saņemot valsts augstāko apbalvojumu — Triju Zvaigžņu ordeni (3. šķira, komandieris).

No 2012. gada līdz 2014. gadam Bajāre bija arī Eiropas Investīciju bankas padomē. No 2014. līdz 2016. gadam Sanita Bajāre bija Pasaules Bankas Direktoru valdes direktora vietniece. No 2016. gada līdz 2018. gadam Bajāre bija atbildīga par uzņēmumu apkalpošanu bankā “Citadele”. 2019. gadā uzsāka darbu Latvijas Finanšu nozares asociācijas valdes priekšēdētājas amatā, kā arī kļuva par Latvijas Darba devēju konfederācijas padomes viceprezidenti. 2020. gadā kļuva par starptautiskā tīkla *Business at OECD* Finanšu komitejas priekšsēdētāja vietnieci.

## Atsauces
Hērda pussala

**Hērda pussala** (, ) ir ap 10 km gara un līdz 4,5 km plata pussala Livingstona salas dienvidu piekrastē Dienvidšetlendas salu arhipelāgā Antarktikā. Pussala izstiepta ziemeļaustrumu—dienvidrietumu virzienā starp Sautbeja ziemeļos un Folsbeja dienvidos līčiem, pussalas galējais dienvidrietumu punkts ir Maiersa rags. Pussala kalnaina, klāta ar ledāju, krasta līnija izrobota.

Pussalu no gaisa 1956./1957. gada sezonā nofotografēja FIDASE ekspedīcija. Nosaukta par godu britu Kara foltes hidrogrāfam, kapteinim Tomasam Hērdam (*Thomas Hurd*; 1757-1823), kurš ieviesa regulāras jūru un okeānu uzmērīšanas dienestu un kura vadībā 1822. gadā tika publicēti Edvarda Brensfīlda 1820. gadā veiktie Brensfīlda šauruma uzmērījumi.

Pussalas ziemeļu piekrastē kopš 1988. gada darbojas Spānijas (Huankarlosa I) un Bulgārijas (Sveti Klimenta Ohridski) vasaras polārstacijas.

## Atsauces
1363. gads

**1363. gads** () bija parastais gads, kas pēc Jūlija kalendārā sākās svētdienā.

## Notikumi
### Aprīlis
* 9. aprīlis — Norvēģijas karalis Hakons VI apprecēja Dānijas karaļa Valdemāra IV meitu Margrēti.

### Septembris
* 6. septembris — Filips II Drosmīgais kļuva par Burgundijas hercogu.

### Nezināms datums
* Tiroles grāfiste tika pievienota Austrijai.

## Dzimuši
* 14. decembris — Žans Žersons, ievērojams XIV gs. teologs, Parīzes universitātes kanclers, izglītības sistēmas reformators (miris 1429.)

## Miruši
* 13. janvāris — Meinards III, Tiroles grāfs, Augšējās Bavārijas hercogs no Vitelsbahu dinastijas (dzimis 1344.)
Orleānas hercogs Filips I

**Orleānas hercogs Filips I** (); dzimis , miris ) bija Francijas valsts darbinieks, karaļa Luija XIII un Austrijas Annas jaunākais dēls. Francijas karaļa Luija XIV (t.s. Karaļa-Saules) jaunākais brālis. Brāļa valdīšanas laikā pazīstams kā **Mesjē** (). Burbonu dinastijas Orleānas atzara pamatlicējs.

Būdams pēc dabas sievišķīgs un atklāti homoseksuāls, dinastijas interesēs divreiz apprecējās un radīja vairākus bērnus, kuri savukārt saradojās ar daudzām Eiropas valdnieku dinastijām. Vairākkārt komandēja Francijas karaspēku militārās kampaņās, pazīstamākā Filipa I kauja ir uzvara 1677. gada Kesaelas kaujā, Franču-nīderlandiešu kara laikā.

## Ārējās saites
Žoržs Luijs Leklerks, grāfs de Bifons

**Žoržs Luijs Leklerks, grāfs de Bifons** (, bieži pazīstams kā **Bifons** (); dzimis , miris ) bija franču dabaspētnieks, matemātiķis un kosmologs. Dzīves laikā publicēja darbu *Histoire naturelle*, kas ietekmēja turpmākās dabaszinātnieku paaudzes. Darbojās kā Karaliskā botāniskā dārza (*Jardin du Roi*) vadītājs. Pretēji Linnejam izvirzīja tēzi par sugu izmaiņām ārējo apstākļu ietekmē, tā likdams pamatus Darvina teorijai. Viens no zinātniskā rasisma pamatlicējiem, jo uzskatīja, ka krāsainās rases ārējo apstākļu ietekmē ir deģenerējušās.

## Skatīt arī

* Bifona adatas problēma

## Ārējās saites
Kārlis Puriņš

**Kārlis Aleksandrs Puriņš** (dzimis  Smiltenes pagastā, miris  Vācijā) bija latviešu jurists un politiķis, pirmais Latvijas Republikas finanšu ministrs.

## Dzīvesgājums
Dzimis 1883. gadā Smiltenes pagasta "Liepiņās" (tagad Bilskas pagasts) lauksaimnieku Jēkaba un Marijas Puriņu ģimenē. Mācījās Smiltenes pagasta un draudzes skolā. 1904. gadā absolvēja ģimnāziju Pēterburgā. No 1904. līdz 1906. gadam studēja Maskavas Universitātes Vēstures un filoloģijas fakultātē, vēlāk pārgāja uz Juridisko fakultāti, kuru beidza 1911. gadā ar pirmās šķiras diplomu. Pēc beigšanas Tautsaimniecības katedrā gatavojies zinātniskai darbībai. No 1911. līdz 1916. gadam - zvērināta advokāta palīgs , bet no 1916. līdz 1918. gadam -  zvērināts advokāts Maskavā.

1918. gadā atgriezās Latvijā, kur bija Tautas padomes loceklis un Latvijas Pagaidu valdības finanšu ministra biedrs, jo finanšu ministra amatā tika apstiprināts Pēteris Juraševskis, kurš vienlaicīgi uzņēmās arī Tieslietu ministrijas vadību. Šādā situācijā finanšu ministra pienākumus reāli nācās pildīt Kārlim Puriņam.  
1918. gada 1. decembrī Kārlis Puriņš kļuva par pilntiesīgu ministru un pārņēma Finanšu ministrijas vadību. Kārļa Puriņa lielākais nopelns bija valsts finanšu resora, t.sk. Valsts kases izveidošana, valsts finanšu līdzekļu vākšanas darbs sarežģītos iekšpolitiskajos un ārpolitiskajos apstākļos, kā arī Latvijas valsts ārējās tirdzniecības organizēšana 1918. gada nogalē un 1919. gada pirmajā pusē. Ar Kārļa Puriņa darbību finanšu ministra amatā saistāma arī Latvijas rubļa ieviešana 1919. gada martā. Otrreiz finanšu ministrs no 1920. līdz 1921. gadam. Bija Tautas padomes un Satversmes sapulces biedrs.

1919. gada septembrī apstiprināts par Latvijas Augstskolas mācībspēku, no 1920. gada docents finanšu tiesībās. 1919. gada oktobrī iecelts par Tautsaimniecības un tiesību zinātņu fakultātes dekāna vietnieku, bet no 1920. gada februāra līdz maijam – pagaidu dekāns. No 1921. līdz 1925. gadam zvērināts advokāts. Darbību advokatūrā pārtraucis sakarā ar iecelšanu senatora amatā Latvijas Senāta Administratīvajā departamentā. 1937. gadā aizstāvējis doktora disertāciju “Ienākuma nodoklis Latvijā” un ieguvis Dr.oec. grādu, tanī pašā gadā ievēlēts par profesoru. Darbojies LU Akadēmiskajā sabiedrisko zinātņu biedrībā, veselības veicināšanas biedrībā, Rīgas latviešu biedrībā. Padomju okupācijas laikā profesors, Finanšu zinātnes katedras vadītāja vietas izpildītājs, vācu okupācijas laikā - profesors un katedras vadītājs.

Otrā pasaules kara laikā 1944. gadā devās bēgļu gaitās uz Vāciju. Miris 1947. gada 25. jūnijā Grēvenes bēgļu nometnē tagadējā Ziemeļreinā-Vestfālenē, kremēts 28. jūnijā Dortmundē..

## Apbalvojumi
* Triju Zvaigžņu ordenis, 3. šķira

## Atsauces

## Ārējās saites
* Kārlis Puriņš nekropole.info
1033. gads

**1033. gads** () bija gads, kas pēc Jūlija kalendāra sākās pirmdienā.

## Notikumi
* 2. februāris — Konrāds II Salietis kļuva par Burgundijas karali.

### Nezināms datums
* Aksas mošeja Jeruzalemē stipri cieta no zemestrīces.
* Eiropā bija panika par pasaules gala iestāšanos, jo bija pagājuši 1000 gadi kopš Jēzus Kristus tika sists krustā.

## Dzimuši
* *iespējams*
** Anselms no Kenterberijas, Kenterberijas arhibīskaps (miris 1109. gadā)
** Vratislavs II (*Vratislav II.*), Bohēmijas karalis (miris 1092. gadā)

## Miruši
Agnese Monika

**Agnese Monika Muljoto** (; dzimusi ) ir indonēziešu dziedātāja un aktrise. Viņas skatuves vārds ir ***Agnez Mo***. Piedalījusies divos Āzijas Dziesmu festivālos Dienvidkorejā. Agnese Monika Muljoto tiek uzskatīta par vienu no visvairāk apbalvotākajām indonēziešu mūziķēm, ir saņēmusi 10 *[[Anugerah Musik Indonesia]]* balvas, kas pielīdzināmas Amerikas Savienotajās Valstīs esošajai ''Grammy'' balvai. Izdevusi septiņus albumus indonēziešu un vienu albumu angļu valodā.

## Biogrāfija
Agnese Monika dzimusi  Indonēzijas galvaspilsētā Džakartā. Karjeru sākusi sešu gadu vecumā, kad tika izdots pirmais viņas albums *Si Meong*. Kā bērnu dziedātāja viņa izdeva vēl divus albumus — *[[Yess!]]* un *Bala-Bala*. 1999. gadā nu jau kā pusaudze spēlēja lomas ziepju operās *Lupus Millenia* un *Mr. Hologram*. Nākamajos gados Agnesei Monikai bija lomas televīzijas seriālos *Pernikahan Dini*, *Ciuman Pertama*, *Kejar Daku Kau Ku Tangkap* un *Amanda*. Šajā laikā viņa kļuva par visvairāk pelnošo pusaudzi Indonēzijā.

2003. gada 8. oktobrī viņa izdeva pirmo albumu — *[[And the Story Goes]]* — nu jau kā pieaugušo statusā. Albums tika nominēts desmit *[[Anugerah Musik Indonesia]]* (Indonēzijā augstākais apbalvojums mūzikā) kategorijās, no kurām trijās tas tika apbalvots. Līdzās tam Agnese Monika spēlēja galvenās lomas trijos seriālos *Cewekku Jutek*, *Bunga Perawan* un *Cantik*.

Nākamais studijas albums *[[Whaddup A.. '?!]]* tika izdots 2005. gada 10. decembrī. Šajā albumā tika iekļautas divas dziesmas angļu valodā. Šis albums bija komerciāli ļoti veiksmīgs. 2006. gadā Agnese Monika saņēma divas *Anugerah Musik Indonesia* balvas — "labākā popmūzikas izpildītāja" un "labākais R&B produkts". Tika pārdoti vairāk nekā 450 tūkstoši albuma kopiju un tas ieguva trīskārša platīna statusu. 2005. gadā viņa piedalījās Taivānas filmās *The Hospital* un *Romance in the White House* un divās indonēziešu ziepju operās *Ku Tlah Jatuh Cinta* un *Pink*.

2008. gadā Agnese Monika sāka strādāt pie trešā studijas albuma, kas ar nosaukumu *[[Sacredly Agnezious]]* iznāca 2009. gada 1. aprīlī. Ar šo albumu viņa ieguva trīs *Anugerah Musik Indonesia* balvas — "labākais popmūzikas albums", "labākā popmūzikas izpildītāja" un "labākais no labākajiem albumiem". 2008. gada oktobrī viņa pirmo reizi piedalījās Āzijas Dziesmu festivālā.

## Diskogrāfija
;Studijas albumi indonēziešu valodā
* *Si Meong* (1992)
* *[[Yess!]]* (1995)
* *Bala-Bala* (1996)
* *[[And the Story Goes]]* (2003)
* *[[Whaddup A.. '?!]]* (2005)
* *[[Sacredly Agnezious]]* (2009)
* *[[Agnes Is My Name]]* (2011)

;Studijas albumi angļu valodā
* *[[Agnez Mo (albums)|Agnez Mo]]* (2013)

## Atsauces

## Ārējās saites
* 
*
Tabo Mbeki

**Tabo Mbeki** (*Thabo Mbeki*; dzimis ) ir Dienvidāfrikas politiķis, bijušais Dienvidāfrikas prezidents (1999—2008). 1999. gadā ievēlēts Dienvidāfrikas prezidenta amatā (bija otrais pēcaparteīda perioda prezidents). 2008. gadā viņš atkāpās no prezidenta amata, kad viņam tika izvirzītas apsūdzības par iejaukšanos tiesas prāvās pret Jakobu Zumu. Prezidenta amatā Mbeki nomainīja Kgalema Petruss Motlante.

## Biogrāfija
Tabo Mbeki ir ievērojama Āfrikas Nacionālā kongresa (ANK) un Dienvidāfrikas Komunistiskās partijas darbinieka Govana Mbeki dēls. Viņš pieder kosu tautai.

14 gadu vecumā iestājās ANK Jaunatnes līgā un vēlāk pārcēlās uz Johannesburgu, kur aktīvi iesaistījās cīņā pret aparteīdu, darbojoties kopā ar Valteru Sisulu.

1959. gadā par streika organizēšanu tika izslēgts no Lavdeilas internātskolas Alisā.

Studēja neklātienē Londonas Universitātē. Pēc ANK aizliegšanas pameta valsti un iestājās Saseksas Universitātē Braitonā (Apvienotā Karaliste), kur ieguva maģistra grādu ekonomikā.

1961. gadā kļuva par Āfrikas Studentu asociācijas sekretāru. No 1970. gada studēja PSRS, kur ieguva militāro izglītību, un vēlāk darbojās kā ANK funkcionārs vairākās Āfrikas valstīs, tostarp Zambijā, Nigērijā, Botsvānā, Mozambikā un Svazilendā.

1990. gadā atgriezās Dienvidāfrikā, izstājās no Komunistiskās partijas, saglabājot ANK starptautisko attiecību vadītāja amatu.

No 1994. līdz 1999. gadam bija Dienvidāfrikas viceprezidents, bet no 1997. līdz 2007. gadam — ANK prezidents. No 1999. gada līdz 2008. gadam — Dienvidāfrikas prezidents.

## Prezidentūra un HIV/AIDS politika
Prezidentūras laikā Mbeki ieguva pretrunīgu reputāciju saistībā ar HIV/AIDS noliegumu Dienvidāfrikā. Viņa administrācija apšaubīja HIV saistību ar AIDS un ierobežoja antiretrovirālo zāļu ieviešanu valsts programmās. Zinātniskos pētījumos secināts, ka šī politika veicināja simtiem tūkstošu priekšlaicīgu nāvju.

2008. gada 21. septembrī Mbeki iesniedza parlamentam atkāpšanās rakstu, kas tika apstiprināts nākamajā dienā.

## Apbalvojumi
* Pirts ordeņa Lielkrusta goda bruņinieks (Apvienotā Karaliste, 2001)
* Itālijas Republikas Nopelnu ordenis — Lielkrusta kavalieris (2002)
* Svētā Jāņa ordenis (Apvienotā Karaliste)
* Svētā Miķeļa un Svētā Jura ordenis
* Hosē Marti ordenis (Kuba, 2001)

## Atsauces
Pasaules hokeja asociācija

**Pasaules hokeja asociācija** (; , biežāk pazīstama pēc tās saīsinājuma **WHA**) bija profesionāla hokeja līga, kas pastāvēja no 1971. līdz 1979. gadam un kurā spēlēja ASV un Kanādas komandas.

Jau kopš tās dibināšanas līga vēlējās sacensties ar NHL par pasaules vadošās līgas titulu. Tas bija pirmais nopietnais mēģinājums kopš 1926. gada. Līga cerēja izveidot komandas lielās Ziemeļamerikas pilsētās, kurās nebija NHL klubu, tāpat WHA no NHL centās piesaistīt spēlētājus, piedāvājot tiem augstāku samaksu. Jau pirmajā sezonā WHA no NHL izdevās piesaistīt 67 spēlētājus. Līgai pievienojās arī Bobijs Halls, kura 10 gadu līgums par 2,75 miljoniem ASV dolāru sezonā tobrīd bija jauns rekords. Tāpat, atšķirībā no NHL, WHA jau savas pastāvēšanas sākumā aktīvi piesaistīja eiropiešu hokejistus.

## Līgas čempioni
* 1978—79 — Vinipegas "Jets"
* 1977—78 — Vinipegas "Jets"
* 1976—77 — Kvebekas "Nordiques"
* 1975—76 — Vinipegas "Jets"
* 1974—75 — Hjūstonas "Aeros"
* 1973—74 — Hjūstonas "Aeros"
* 1972—73 — Jaunanglijas "Whalers"
1047. gads

**1047. gads** () bija gads, kas pēc Jūlija kalendāra sākās ceturtdienā.

## Notikumi
* oktobris — Benedikts IX trešo reizi kļuva par Romas pāvestu.
* 25. oktobris:
: Haralds III kļuva par Norvēģijas karali.
: Svens II kļuva par Dānijas karali.

## Miruši
* 9. oktobris — Klements II, Romas pāvests
* 25. oktobris — Magnuss I Olafsons, Norvēģijas un Dānijas karalis (dzimis ap 1024. gadu)
Eimija Polere

**Eimija Meredita Polere** (; dzimusi ) ir amerikāņu aktrise, komiķe, rakstniece un producente.

Kļuvusi pazīstama ar darbību NBC skeču šovā *[[Saturday Night Live]]*, kur darbojās laikā no 2001. līdz 2009. gadam. 2004. gadā kopā ar Tīnu Feju sāka vadīt *Weekend Update* ziņu raidījumu (no 2006. līdz 2008. gadam to darījusi ar Setu Maiersu). Pēc *Saturday Night Live* pamešanas sāka filmēties seriālā "Parki un atpūtas zonas" (*Parks and Recreation*). Tāpat filmējusies vairākās filmās. Par savu darbību nominēta vairākām balvām, tai skaitā Zelta globusa balvai, ''Emmy'' balvai.

## Ārējās saites
Zilā marmora bumbiņa

thumb|Fotogrāfija "Zilā marmora bumbiņa"
**"Zilā marmora bumbiņa"** () ir Zemes fotogrāfija, ko  plkst. 10.39 (UTC) no 45 tūkstošu kilometru liela attāluma uzņēma *[[Apollo 17]]* apkalpes dalībnieki.

Šī ir viena no slavenākajām fotogrāfijām, kā arī viena no nedaudzajām fotogrāfijām, kurā Zeme ir pilnībā apgaismota — astronautiem tās uzņemšanas brīdī Saule atradās aiz muguras. Astronautiem Zeme izskatījās pēc marmora bumbas, no kurienes arī radies fotogrāfijas nosaukums. Oficiālais NASA fotogrāfijai piešķirtais nosaukums ir *AS17-148-22727*. Sākotnēji fotogrāfija bija apgriezta otrādi.

Fotogrāfija uzņemta ar 70 mm *[[Hasselblad]]* fotoaparātu ar 80 mm lēcu. NASA kā oficiālos fotogrāfijas autorus uzskata visus apkalpes dalībniekus — Jūdžīnu Sernanu, Ronaldu Evansu un Džeku Šmitu —, jo viņi visi misijas laikā uzņēma fotogrāfijas. Lai arī fotogrāfijas īstais autors nav zināms, tiek uzskatīts, ka to varētu būt uzņēmis Šmits.

## Atsauces

## Ārējās saites
Amerikas Kinoinstitūts

**Amerikas Kinoinstitūts** (; **AFI**) ir neatkarīga bezpeļņas organizācija, ko izveidoja *National Endowment for the Arts* aģentūra. Institūts tika dibināts 1967. gadā, kad ASV prezidents Lindons Džonsons parakstīja *National Foundation on the Arts and the Humanities Act*.

## Atsauces

## Ārējās saites
*